Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 392

6. A kivonat- és vizsgálati oldatok elkészítése 6.1. Extrakció Mérjünk ki takarmányok esetében 20,0 g, elõkeverékek esetében 1,0-20,0 g mintát. Adjunk hozzá 100 ml-t a keverékbõl (4.5.), majd rázzuk 30 percig. Centrifugáljuk vagy dekantáljuk, majd a felülúszó oldatot hígítsuk fel a keverékkel (4.5.), hogy megközelítõleg 1 NE/ml spiramicin-tartalmat (= U8) kapjunk. Azoknál a takarmányoknál, ahol a várható spiramicin-szintek 2,5 mg/kg-nál alacsonyabbak, ott az extrakciót a következõk szerint kell elvégezni: Mérjünk ki 20 g mintamennyiséget. Adjunk hozzá 100 ml-t a keverékbõl (4.5.), majd rázzuk 30 percig. Centrifugáljuk néhány percig, vegyünk ki a felülúszó oldatból 50 ml-t és azt egy rotációs bepárlókészülékben, csökkentett nyomáson, 40 °C-ot meg nem haladó hõmérsékleten pároljuk be körülbelül 4 ml-re. A maradékot hígítsuk fel a keverékkel (4.5.), hogy megközelítõleg 1 NE/ml spiramicin-tartalmat (= U8) kapjunk. 6.2. Vizsgálati oldatok Az U8 oldatnak a keverékkel (4.5.) történõ többszöri hígításával (1+1) készítsünk U4 (várható tartalom: 0,5 NE/ml), U2 (várható tartalom: 0,25 NE/ml) és U1 (várható tartalom: 0,125 NE/ml) oldatokat.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes